**Указания за контрольорите, които извършват първо ниво на контрол**

В случай на констатирано съмнение за нередност при осъществяване на първо ниво на контрол, същото трябва да бъде докладвано незабавно на Д УТС, чрез представяне на уведомление за съмнение за нередност (*Приложение V.2 от Наръчника на Националния орган за управление на програми ИНТЕРРЕГ).* Приложението трябва задължителнода бъде регистрирано в деловодната система **отделно** от документацията за извършено ПНК, без да е необходимо да се изчаква финализирането на документите от извършения контрол. Следва да се обърне внимание, че целия размер на разходите, които попадат в обхвата на съмнението за нередност не трябва да се верифицират от ПНК до окончателното приключване на проверката по сигнала за нередност и издаване на решение за наличие/липса на нередност от Ръководителя на НО. (Пример: в конкретния отчетен период са декларирани 100 000 евро по договор за услуга, което е и цялата стойност на разхода по този договор. ПНК констатира нарушение при провеждане на процедурата и подава сигнал за нередност, като предлага финансова корекция в размер на 5 % или 5 000 евро. В този случай ПНК не трябва да верифицира никакви средства по договора, по който е възникнало съмнението. Разходите ще бъдат верифицирани едва след приключване на проверката по сигнала, когато ще се приложи съответния размер на определената от НО финансова корекция, посредством издаването на корективна декларация. В случай, че ПНК вече е финализирал своята дейност и не може да издаде корективна декларация за валидиране на разходите, същите трябва да бъдат включени от проектния партньор в първото следващо искане за ПНК). Необходимо е да се обърне внимание, че като приложения към всеки сигнал за нередност трябва да се приложи цялата налична документация, свързана със съмнението за нередност. **Приложение V. 2 трябва да се подаде и за всички случаи, касаещи налагане на финансови корекции при установяване на нарушения свързани с възлагането на обществени поръчки**